**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | Ֆիզիկական անձանց քաղաքացիական կամ ծառայողական զենք կամ հրազենի հիմնական բաղկացուցիչ մասեր ձեռք բերելու թույլտվության տրամադրում։ |
| Արդյունք | Ձեռքբերման թույլտվության տրամադրում։  Ձեռքբերման թույլտվության տրամադրման մերժում։ |
| Դիմումատու | Ֆիզիկական անձ։ |
| Ծառայության տեսակ | Ծառայությունը մատուցվում է թղթային եղանակով։ |
| Ներկայացման ենթակա տեղեկատվություն | Հայաստանի Հանրապետության քաղաքացիների՝ զենքի ձեռք բերման թույլտվություն ստանալու համար անհրաժեշտ են հետևյալ փաստաթղթերը՝   1. սահմանված ձևի դիմում, 2. Հայաստանի Հանրապետության քաղաքացիությունը կամ անձը հաստատող փաստաթղթի պատճեն, 3. 3x4 սմ չափի երկու լուսանկար, 4. զենքի տիրապետումը խոչընդոտող հիվանդությունների և առողջական վիճակների բացակայության մասին դիմողին տրվող բժշկական եզրակացություն, եթե տվյալ պահին չունի զենք պահելու և կրելու կամ զենքի հավաքածու կազմելու թույլտվություն, 5. պետական տուրքի վճարման անդորրագիր (անդորրագրեր), 6. առաջին անգամ զենք ձեռք բերելիս զենքի հետ կապված և անվտանգության կանոնների իմացության տեսական և գործնական քննությունները հանձնելու համապատասխան փաստաթուղթ:   Օտարերկրյա քաղաքացիները Հայաստանի Հանրապետությունում կարող են զենք ձեռք բերել ներքին գործերի բնագավառի պետական կառավարման լիազոր մարմնի սահմանած կարգով՝ օտարերկրյա պետությունների դիվանագիտական ներկայացուցչությունների միջնորդության հիման վրա, պայմանով, որ զենքը ձեռք բերելու օրվանից հինգ օրվա ընթացքում արտահանվի Հայաստանի Հանրապետությունից։ |
| Կոնտակտային տվյալներ | **Հեռախոս՝ +(374)10 596 147**  **Էլ․ փոստ՝ hkav.zenq@police.am** |
| Գործընթաց | Ֆիզիկական անձինք անձամբ ներկայանում են **ՀՀ ՆԳՆ ոստիկանության ՀԱԱԳՎ ՀԿԱՎ ԼԹԱԿ բաժին կամ ոստիկանության տարածքային ստորաբաժանումներ,** ներկայացնում համապատասխան փաստաթղթեր, այնուհետև կատարվում են փաստաթղթերի ամբողջականության և դրանց բովանդակության, ինչպես նաև ծառայության բնույթից ելնելով այլ ստուգումներ, այդ թվում դատվածության,ընտանեկան և կենցաղային բռնության ենթարկված անձանց պաշտպանության միջոցների կիրառման մասին որոշումները խախտելու/չկատարելու, վարչական պատասխանատվության ենթարկված լինելու վերաբերյալ, ինչպես նաև զենքի պահման պայմանների ստուգում, որից հետո տրվում է ձեռքբերման թույլտվություններ՝ 6 ամիս գործողության ժամկետով։  Թույլտվություն ստանալու դիմումը մերժվում է, եթե` դիմողը ներկայացրել է ոչ ճիշտ տեղեկատվություն, կամ ներկայացված փաստաթղթերը ամբողջական չեն կամ ներկայացվել են անճշտություններով և սահմանված ժամկետում դիմումատուն չի վերացրել նշված թերությունները, ինչպես նաև դիմողը չի ապահովել զենք պահելու անհրաժեշտ պայմանները.  Առկա է «Զենքի շրջանառության կարգավորման մասին» օրենքի 17-րդ հոդվածի 7-րդ մասով նախատեսված հիմքերից որևէ մեկը, այն է՝   1. զենքի տիրապետումը խոչընդոտող հիվանդություններ և առողջական վիճակներ ունեցող անձանց (հիվանդությունների և վիճակների ցանկը սահմանում է Կառավարությունը), 2. դիտավորյալ հանցագործություն կատարելու համար դատապարտված անձանց, որոնց դատվածությունն oրենքով սահմանված կարգով վերացված կամ մարված չէ, 3. Հայաստանի Հանրապետության քրեական օրենսգրքի 152-րդ, 308-313-րդ և 315-321-րդ հոդվածներով նախատեսված կամ հրազենի գործադրմամբ դիտավորյալ հանցագործություն կատարելու համար դատապարտված անձանց՝ անկախ դատվածությունը օրենքով սահմանված կարգով վերացված կամ մարված լինելու հանգամանքից, 4. հանցագործություն կատարելու համար պատիժ կրող անձանց, բացառությամբ անզգուշությամբ կատարված հանցագործության համար ազատությունից զրկելու հետ չկապված պատիժ կրող անձանց, եթե անձը չի դատապարտվել զենքի օգտագործմամբ անզգուշությամբ կատարված հանցագործության համար, 5. այն անձանց, որոնց նկատմամբ իրականացվում է քրեական հետապնդում դիտավորյալ կամ զենքի օգտագործմամբ անզգուշությամբ կատարված հանցագործություն կատարելու համար (մինչև ռեաբիլիտացնող հիմքով քրեական հետապնդումը դադարեցնելը կամ արդարացման դատավճիռն օրինական ուժի մեջ մտնելը), 6. դատարանի վճռով անգործունակ կամ սահմանափակ գործունակ ճանաչված անձանց, 7. զենքի շրջանառության կանոնները մեկ տարվա ընթացքում կրկնակի խախտած անձանց, 8. դիմելու պահին մեկ տարվա ընթացքում կրկնակի հասարակական կամ կառավարման սահմանված կարգի դեմ ոտնձգվող վարչական իրավախախտում կատարած անձանց, 9. Հայաստանի Հանրապետության բնակչության պետական ռեգիստրում չհաշվառված անձանց, 10. ընտանիքի անդամների նկատմամբ բռնություն գործադրելու հիմքերով հաշվառման մեջ գտնվող անձանց, 11. սույն հոդվածի 6-րդ մասով սահմանված հավաստագիր չունեցող անձանց, 12. այն անձանց, որոնց վերաբերյալ առկա է Հայաստանի Հանրապետության անվտանգությանն սպառնալիք ներկայացնելու մասին հիմնավոր կասկած:   Թույլտվություն ստանալու դիմումում կամ կից փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում **Հայաստանի Հանրապետության ոստիկանությունը** դրանք հայտնաբերելու պահից երկու աշխատանքային օրվա ընթացքում առաջարկում է դիմումատուին հինգ աշխատանքային օրվա ընթացքում վերացնել թերությունները: |
| Ծառայության վճար | Հայաuտանի Հանրապետության քաղաքացիներին` յուրաքանչյուր միավոր քաղաքացիական և ծառայողական զենք ձեռք բերելու համար (6 ամիu գործողության ժամկետով)․  Գազային զենքի համար՝ բազային տուրքի կրկնապատիկի չափով **(2000 ՀՀ դրամ),**  Ողորկ-երկարափող հրազենի կամ 7.5 ջոուլից ավելի փողային էներգիայով oդաճնշիչ զենքի համար բազային տուրքի քառապատիկի չափով **(4000 ՀՀ դրամ),**  Ակոuափող կամ համակցված հրազենի համար բազային տուրքի վեցապատիկի չափով **(6000 ՀՀ դրամ),**  Ծառայողական զենք ձեռք բերելու համար բազային տուրքի վեցապատիկի չափով **(6000 ՀՀ դրամ),**  Հայաuտանի Հանրապետության քաղաքացիներին` հրազենի հիմնական բաղկացուցիչ մասեր ձեռք բերելու համար (6 ամիu գործողության ժամկետով) բազային տուրքի չափով **(1000 ՀՀ դրամ),**  Օտարերկրյա քաղաքացիներին` Հայաստանի Հանրապետությունում քաղաքացիական զենք, հրազենի հիմնական բաղկացուցիչ մասեր և փամփուշտներ ձեռք բերելու համար (5 oր գործողության ժամկետով),  Յուրաքանչյուր միավոր նետողական կամ սառը զենքի համար բազային տուրքի չափով **(1000 ՀՀ դրամ),**  Յուրաքանչյուր միավոր գազային զենքի համար բազային տուրքի  10-ապատիկի չափով **(10,000 ՀՀ դրամ),**  Յուրաքանչյուր միավոր ողորկ-երկարափող հրազենի կամ 7.5 ջոուլից ավելի փողային էներգիայով oդաճնշիչ զենքի համար բազային տուրքի 20-ապատիկի չափով **(20,000 ՀՀ դրամ),**  Յուրաքանչյուր միավոր երկար-ակոսափող կամ համակցված հրազենի համար բազային տուրքի 25-ապատիկի չափով **(25,000 ՀՀ դրամ),**  Զենքի 100-ական փամփուշտից բաղկացած խմբաքանակ ձեռք բերելու համար բազային տուրքի չափով **(1000 ՀՀ դրամ),**  Հրազենի հիմնական բաղկացուցիչ մասեր ձեռք բերելու համար բազային տուրքի չափով **(1000 ՀՀ դրամ),** |
| Վճարում | Վճարումը կատարվում է բանկերի, Հայփոստի, ինչպես նաև էլեկտրոնային եղանակով և ներկայացվում է վճարման անդորրագիրը դիմումը ներկայացնելիս։ |
| Կարգավորումներ | «Պետական տուրքի մասին» օրենք։  ՀՀ քաղաքացիական օրենսգիր։  «Զենքի շրջանառության կարգավորման մասին» օրենք։  «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» օրենք։  [ՀՀ քրեական օրենսգիրք](https://www.arlis.am/DocumentView.aspx?docID=169566)։  ՀՀ քրեական դատավարության օրենսգիրք։  2023 թվականի ապրիլի 13-ի  թիվ 505-Ն ՀՀ կառավարության որոշումը՝ «Զենքի տիրապետումը խոչընդոտող հիվանդությունների և վիճակների ցանկը սահմանելու մասին»։  [2023 թվականի մայիսի 5-ի թիվ 4-Ն ՀՀ ներքին գործերի նախարարության ոստիկանության պետ-ներքին գործերի նախարարի տեղակալի հրամանը՝ «Ֆիզիկական և իրավաբանական անձանց քաղաքացիական և ծառայողական զենքի համապատասխան թույլտվություն տրամադրելու, զենքը փոխանցելու, օտարերկրյա քաղաքացիների կողմից ՀՀ-ում քաղաքացիական զենք ձեռք բերելու կարգը, թույլտվությունների ձևերը սահմանելու և ՀՀ ներքին գործերի նախարարության 2002 թվականի մարտի 15-ի թիվ 101 հրամանն ուժը կորցրած ճանաչելու մասին»։](https://www.arlis.am/DocumentView.aspx?docID=178164)  [2023 թվականի հունիսի 1-ի թիվ 896-Ն ՀՀ կառավարության որոշումը՝ «Զենքը պահելու պայմաններին և կրելու կարգին վերաբերող պահանջները, զենքի հավաքածու կազմելու և զենքի հավաքածու ցուցադրելու կանոնները, վաճառքի, փոխանցելու, ձեռք բերելու, ցուցադրելու, պահելու և փոխադրելու կարգը սահմանելու, ինչպես նաև ՀՀ կառավարության 1999 թվականի հոկտեմբերի 26-ի թիվ 673 որոշումն ուժը կորցրած ճանաչելու մասին](https://www.arlis.am/DocumentView.aspx?docID=178723)»։  2023 թվականի օգոստոսի 28-ի թիվ 3-Ն ՀՀ ներքին գործերի նախարարի հրամանը՝ «Բացառությամբ սառը և նետողական զենքերի, առաջին անգամ զենք, այդ թվում՝ առաջին անգամ ակոսափող հրազեն ձեռք բերող քաղաքացիների կողմից զենքի հետ կապված և անվտանգության կանոնների իմացության տեսական և գործնական քննություն հանձնելու կարգը սահմանելու մասին»։  2021 թվականի ապրիլի 29-ի թիվ 27-Ն ՀՀ առողջապահության նախարարի հրամանը՝ «Առողջապահության նախարարի 2016 թվականի մարտի 1-ի թիվ 07-Ն հրամանում լրացում կատարելու մասին»։ |
| Բողոքարկման ընթացակարգ | Թույլտվություն ստանալու դիմումը մերժելու որոշումը կարող է բողոքարկվել օրենքով սահմանված կարգով: |